KOSKETUSKOHTA
Kosketuskohta ― Charles Stanley
Juhlimme 45:tä vuotta Jumalan uskollisuutta.
Yhtenä hetkenä olin nostamassa rahaa pankista.
Seuraavana hetkenä sain tietää, että rahani olivat kadonneet.
Niin minulle alkoi paljastua poikani huumeriippuvuus.
Kosketuskohta esittää
Tuhlaajapojan äiti
Varttuessani elämäni ei ollut helppoa.
Isäni oli väkivaltainen ja kontrolloiva.
Jokainen päivä oli tuskallinen.
Kun oma poikani syntyi, aioin varjella hänet kärsimykseltä.
Niinpä annoin hänelle kaiken.
Luulin sitä rakkaudeksi, mutta olin väärässä.
Lopulta huumeet tuhosivat hänen elämänsä.
Asuimme autossamme viisi vuotta, -
emmekä tienneet, miltä seuraava päivä näyttäisi.
Selviytymisemme oli muiden anteliaisuuden varassa.
Jos olet hyvin vaikeassa tilanteessa, -
muista tämä: Jumalalle se ei ole ikinä liian vaikeaa.
Hän tietää, missä olet, ja auttaa sinua.
Kuulin Charles Stanleyn opettavan. Koko elämäni tuntui johtaneen siihen.
Hän haluaa sinun luottavan Häneen.
Mitä ikinä on vastassasi, sinun käy aina hyvin.
Olin kovasti yrittänyt antaa pojalleni paremman elämän.
Mutta tein sen ilman Kristusta.
Luulin, että hän oli päässyt irti huumeista.
Kotimatkalla hän törmäsi liikennemerkkiin.
Pitelin kiinni, ja vain se esti minua syöksymästä lasin läpi.
Poikani tuli huoneeseen, putosi polvilleen ja alkoi itkeä.
Hän sanoi: "Äiti, minä melkein tapoin sinut."
Kolari muutti hänet, sai hänet heräämään.
Asumme nyt yhteisessä asunnossa.
Poikani ei ole käyttänyt huumeita yli kahteen vuoteen.
Saimme elämämme takaisin.
Haluan auttaa kaltaisiani vähävaraisia ihmisiä.
Pidin aina Jeesuksen vertauksista.
Tuhlaajapoika on minun poikani.
Hän otti kaiken omaisuuteni ja kadotti sen.
Mutta kun hän palasi kotiin, unohdin kaiken ja annoin anteeksi.
Halusin vain hänet takaisin.
Niin Jumala rakasti minua, ja koko loppuelämäni ajan -
osoitan Hänelle vastarakkauttani.
Opimme enemmän erämaassa kuin vuorenhuipuilla.
Elämän periaate 29 Lisää videoita: intouch.org/stories
Seuraavaksi Kosketuskohdassa: -
Kivinen tie Jumalan tahtoon Jumalan tahdon löytäminen, osa 3
Yksi Raamatun tärkeimmistä aiheista on Jumalan tahto.
Uskosta osattomat pilkkaavat sitä, uskovat taas usein sivuuttavat sen.
Joka päivä kuitenkin elämme Jumalan tahdossa tai sen ulkopuolella.
Se on valinta, jonka teemme monien päätösten perustalta.
Kun ajattelet Jumalan tahtoa elämällesi, miten löytää se, -
mitä teet, kun ymmärrät Hänen tahtonsa? Totteletko vai et?
Jääkö se vain ajatukseksi? Mietitkö, miksi joudut ongelmiin, -
kun et tullut ajatelleeksi joitakin asioita. Erittäin tärkeä aihe.
Mietin, miten nimetä tämä opetus, ja tähän päädyin: -
Kivinen tie Jumalan tahtoon.
Tämä ei ole helppo asia, ja matkalla voi olla kompastuskiviä.
Haluaisin kertoa näistä esteistä, -
jotta voitte miettiä, estävätkö ne teitä etsimästä Jumalan tahtoa.
"Olenko laiminlyönyt elämäni tärkeimpiä asioita?"
Opetuskohtia on useita, toivottavasti saatte kaikki ylös.
Aloitan ensimmäisestä kohdasta. Yksi esteistä on ihan vain tämä: -
Omapäisyys. Haluamme tehdä asiat omalla tavallamme.
Siinä on kyse ylpeydestä ja itsekkyydestä.
Emme halua kysyä Jumalalta, teemme vain ja pyydämme siunausta.
Mutta Hän ei toimi niin.
On älytöntä ajatella, ettei anna kenenkään muun päättää elämästään.
Kukaan meistä ei nimittäin ole riittävä omassa itsessään -
elämään Jumalan tahtoa todeksi elämässään.
Hän ei missään kohtaa Sanassaan lupaa helppoa tietä. Se on kivinen.
Jumalan tahdon toteuttamiselle on niin monia esteitä.
Niitä on töissä ja kotona.
Kun mietit, miten usein olet astunut pois Jumalan tahdosta -
tai kuinka usein se on melkein mennyt sinulta ohi.
Se on kivinen tie, ja omapäisyys on ensimmäinen kivi.
Toinen on muiden ihmisten vaikutusvalta.
Muut mielellään kertovat, miten sinun tulisi elää, -
mitä päätöksiä tehdä ― rahan tai lasten kanssa, puolison valinnassa.
Heillä on kertoa jos mitäkin syytä elää elämäsi tietyllä tavalla.
Mutta totuus on, että kuuntelet usein vääriä ääniä, -
sillä Jumala tahtoo kertoa sinulle -
kaiken tarvitsemasi, jos vain tahdot kuunnella.
Muut korottavat mielipiteensä Jumalan yläpuolelle.
Varo, jos joku sanoo: "Sinuna tekisin näin".
He eivät ole eikä heistä voi tulla sinua.
He eivät tiedä, mitä Jumala on tekemässä elämässäsi.
He ehkä kauhistuvat jotakin, mikä sopii täysin Jumalan aikatauluun.
Kolmas esteistä on tietämättömyys Jumalan periaatteista.
Et luonnollisestikaan voi kulkea Jumalan tahdossa, -
ellet tunne Hänen periaatteitaan, joten kerron niistä pari.
Yksi tärkeä periaate on oppia odottamaan Jumalaa.
Jumalan ajoitus on kristityn elämän isoja asioita.
Toinen periaate on oppia luottamaan Jumalaan.
Jätä kaikki seuraamukset Hänelle. Tämä on maailmalle aivan outoa.
Siis luota Häneen ja unohda seuraamukset? Niin, se on uskoa.
Tiemme on usein vaikea. Jumalan tahdon ei luvattu olevan helppoa.
Kohtaamme esteitä, mutta jatkamme kuuliaisina.
Yksi periaate on tietenkin se, että Jumalan täyttää tarpeemme.
Moni ajattelee, että meidän on täytettävä ne itse.
Ei, Hän täyttää kaikki tarpeemme, kun kuljemme Jumalan tahdossa.
Vielä yksi este on se, että teemme tietoisesti syntiä.
Voit laittaa nämä neljä asiaa ylös, koska ne ovat kaiken keskiössä.
Ensinnäkin, synti kuurouttaa korvamme Jumalan äänelle.
Kun valitset olla tottelematon, et kuule Jumalaa enää niin hyvin, -
kuin Hän haluaisi puhua sydämeesi.
Toiseksi, se sokeuttaa silmämme Jumalan näylle.
Emme tunne Jumalan tahtoa. Tietoinen synti sokeuttaa silmämme, -
emmekä näe Jumalan näkyä elämällemme.
Ethän voi olla onnellinen, jos et tiedä, mihin olet menossa.
Kolmanneksi, se paaduttaa sydämen, niin ettei enää tiedosta Jumalaa.
Tottelemattomuus paaduttaa aina sydämen.
Ihmiset kompastelevat, koska he sallivat syntiä elämäänsä.
Se vie heidän huomionsa. Jumalan paras on tulossa kohti.
He joutuvat sivuraiteelle syntinsä takia.
Niin monesti minulle valitetaan: -
"En ymmärrä, miksi Jumala kohtelee minua näin."
Ei, vaan sinä et kuuntele Häntä, sinä et tottele Häntä.
Sinun ei käy hyvin. Raamatussa ei luvata siunausta -
synnillesi, tottelemattomuudellesi ja välinpitämättömyydellesi.
Elämä ei vain mene niin.
Synti myös turruttaa omatuntomme Jumalan Sanaa kohtaan.
Jos Raamattu ei avaudu ollenkaan, se johtuu tottelemattomuudesta.
Sinä et kuuntele Jumalaa. Teet kaiken oman pääsi mukaan.
Jos mietitään näitä kaikkia: korvistani tulee kuurot, -
silmistäni sokeat, sydämeni paatuu ja omatuntoni turtuu. Olen pulassa!
Ja Jumalan tahdon ulkopuolella tapahtuu näin: -
Alat kokea, että jotakin on vialla.
Älä etsi syytä muualta, vaan katso omaan sydämeesi.
Mitä elämässäni tapahtuu? Haluanko elää Jumalan tahdossa?
Sitten esteenä on myös epäilys.
Kristityn elämä ei ole helppoa, joten on helppo epäillä.
Ja kun epäilemme Jumalaa, teemme vääriä päätöksiä.
Jos epäilen Häntä, mitä siis epäilen? Analysoidaanpa hetki.
Epäilen, onko Jumalalla tahto juuri minua varten.
Ehkä Hän tahtoo vain yleisesti... Ei, se koskee minuakin.
Epäilen, voiko Jumalan tahtoa tietää.
Epäilemme sitä, koska emme tiedä faktoja. Ne ovat: -
Jumala rakastaa jokaista yksilöllisesti, -
Hänellä on suunnitelma jokaiselle ja Hän johdattaa ja huolehtii.
Tulee vaikeuksia, kärsimystä ja menetyksiä.
Kaikki ne Hän kääntää hyväksemme, jos tiedostamme niiden lähteen.
Kaikki vaikeudet ja koetukset eivät tule paholaiselta.
Jumala sallii asioita kasvattaakseen meitä, -
tehdäkseen täysikasvuiseksi epäkypsiä kohtiamme.
Joskus kun ihmiset ovat ottaneet Jeesuksen vastaan, -
heidän elämäänsä tulee suuria vaikeuksia.
Jumala sallii ne vaikeudet, jotta voisi muovata ja muokata, -
valmistaa ja muuttaa meitä, poistaa turhat asiat elämästämme.
Meistä tuntuu, että Jumala ei rakasta meitä.
Se ei kuitenkaan ole totta, sillä mietipä apostoli Paavalia.
Mieti Raamatun suuria hahmoja ja mitä he joutuivat kokemaan.
Kaikkea sitä Jumala käytti saavuttaakseen tavoitteensa: -
tehdäkseen jumalisia miehiä ja naisia. Se on aina Hänen tavoitteensa.
Tavoite ei ole miellyttää sinua tai tyydyttää kaikkia halujasi.
Tavoite on muovata meitä Kristuksen kuvan kaltaisuuteen.
Epäilys siis yleensä johtaa meitä väärään suuntaan.
Kysy itseltäsi, parhaasi mukaan, elätkö Kristukselle kuuliaisena?
Onko työpaikkasi Häneltä? Pukeudutko kuin uskova?
Käytätkö rahasi kuin uskova?
Onko tavoitteesi antaa elämäsi Herran johdettavaksi?
Voitko sanoa, parhaasi mukaan, että elät elämääsi -
uskoen ja luottaen joka askelella Herran johdatukseen?
Hän haluaa sitä, ja se on Hänen suunnitelmansa.
Elämämme lopputulos riippuu siitä, seuraammeko hänen tahtoaan.
Ei se helppoa ole. Olen juuri listannut monia esteitä.
Yksi niistä on arvottomuuden tunne.
Kuten Gideon, tai Mooses. Jumala tuli Mooseksen luo, -
ja Jumalan puhetta kuunneltuaan Mooses kieltäytyi.
"En minä osaa puhua. En osaa tätä, enkä tuota."
Kuinka moni Jumalan palvelija astui ulos Jumalan tahdosta, -
koska he sanoivat, etteivät osanneet puhua tai laulaa?
Etteivät olisi osanneet sitä työtä? Kuulkaa nyt: Älkää aliarvioiko, -
mitä te Hänen mielestään osaatte, koska Hän auttaa teitä.
Hän muuttaa teidät sellaisiksi ihmisiksi kuin haluaa.
Joten tee päätöksesi sen mukaan, mikä on Jumalan kutsu elämällesi.
Hän tekee sen, mikä on meille parasta, -
ja antaa kaiken tarvitsemamme, jotta täytämme Hänen tahtonsa.
Tie ei ole helppo, ja monet palaavat syntiinsä.
He lipsuvat takaisin syntiin. Oikeastaan he valitsevat, -
päättää taas tehdä asioita, joista Jumala heidät vapautti, -
koska he kokevat itsensä riittämättömiksi.
Mutta muista, että Raamatussa Jumala ei missään kohdassa sano, -
että jos Hänen lapsensa tekee syntiä, se on siinä.
Jos tunnustamme syntimme, Hän on uskollinen.
Hän antaa anteeksi ja puhdistaa meidät vääryydestä.
Kyllä me kristityt teemme virheitä. Teemme joskus syntiä.
Jumala lupaa meille, että Hän ei heitä meitä ulos -
tottelemattomuuden tai kompastelemisen vuoksi.
Olemme joskus heikompia kuin muut.
Teemme virheitä, valitsemme olla tottelemattomia.
Kärsimme seuraamukset, mutta annammeko periksi?
Ei. Pyydämme Jumalalta vilpittömästi anteeksi.
Odotamme Häneltä viisautta ja johdatusta, -
ja varoitusta sydämeemme tuon synnin välttämiseksi.
Jumala on puolellamme ja auttaa meitä muuttumaan tahtonsa mukaan.
Joku saattaa sanoa: "Mitä jos olen tehnyt oikein pahaa syntiä?"
Et voi tehdä niin pahaa syntiä, että Hän ei hakisi sinua takaisin.
Tulet kyllä katumaan syntiäsi, koska Jumala myös ojentaa sinua.
Mutta tiedättekö, Hän rakastaa meidät takaisin omaan tahtoonsa.
Hän ei heitä sinua ulos, koska kompastelet matkan varrella.
Sitten käytämme tekosyynä myös kiireisyyttä.
"En ole kiireiltäni ehtinyt mennä seurakuntaan."
"En ole kiireiltäni ehtinyt lukea Raamattua."
"Ehdin vain kuiskata rukouksen ennen nukkumaan menoa."
Kiireisyys on paholaisen työkalu.
Voimme kaikki käyttää kiireisyyttä tekosyynä synnille.
Elämme maailmassa, joka vastustaa sitä, -
keitä me olemme ja miten me elämme. Maailma vastustaa sitä, keitä olemme.
Yksi tärkeimmistä asioista on viettää aikaa Hänen kanssaan.
Se voi olla lyhyempi tai pidempi aika, -
mutta me kaikki tarvitsemme suhteen Jumalaan.
Vaatii aikaa olla Jumalan mielen mukainen ihminen.
Vaatii aikaa vaeltaa Herran kanssa ja oppia tuntemaan Hänen tahtonsa.
Mutta se on kivinen tie.
Jos helppoa kaipaat, niin kuule: Siitä ei ikinä tule helppoa.
Jotkin asiat ehkä helpottuvat, mutta et saa sellaista elämää, -
jossa kaikki on helppoa ja voit vain ottaa rennosti.
Pian huomaatkin olevasi tottelematon Jumalalle.
Jumala on antanut meille mahtavan elämän ja Pyhän Hengen.
Pyhä Henki asuu meissä ja on kanssamme joka päivä.
Hän kohtaa olosuhteet, jotka me kohtaamme.
Ehkä koet olevasi yksin tai yksinäinen, mutta et ole yksin.
Jos elämästäsi tuntuu puuttuvan jotain, kysy itseltäsi: -
Vietätkö Herran kanssa aikaa, jota Hän haluaisi kanssasi viettää?
Hän haluaisi antaa lohdutusta, voimaa, viisautta, johdatusta -
tukea ja apua, varoittaa sinua. Sellainen Hän on.
Kristityn elämä ei ole helppoa. Se on kivinen tie.
Mutta Pyhän Hengen ja Jumalan läsnäolon avulla, -
Raamatussa olevien lupausten avulla ja Raamattu itse käsikirjanasi -
elät kristittynä parasta elämääsi, olivatpa olosuhteet mitkä tahansa.
Mitä itse sanoisit elämästäsi kristittynä?
Elätkö mielestäsi Jumalan tahdossa?
Yritätkö vilpittömästi elää Hänen tahdossaan joka päivä?
Vai valitatko vain siitä, mitä kristityn elämästä puuttuu?
Ei kristityn elämästä puutu mitään. Yleensä ongelman juuri löytyy, -
kun mietit, milloin viimeksi istuit alas ja luit Raamattua, -
pyysit Jumalaa puhumaan ja kertomaan tahtonsa elämällesi.
Moni ei tiedä, mistä alkaa lukea. Se onkin huimaa!
Alat vain lukea jostakin, ja se on kuin suoraan sinua varten!
Jumala tietää, mitä ja milloin sinun tarvitsee lukea.
Hän tietää, mitä tarvitaan sydämesi rohkaisuun.
Oletko tyytyväinen elämääsi kristittynä? En tarkoita, -
että kaikki olisi täydellistä, mutta koetko kasvavasi?
Mieleen tulee kolme asiaa, joita ihmiset pelkäävät -
ja jotka saavat heidät menettämään asioita.
Numero yksi: He pelkäävät, mitä Jumala heiltä ehkä vaatii.
Pelkäät ehkä, että Jumala kutsuu sinut lähetystyöhön. Älä huoli.
"Jumala ehkä vaatii minulta tätä ja tuota." Kuuntele.
Rakastava Isä vaatii sinulta ainoastaan sitä, -
mihin Hän tietää sinun pystyvän Hänen avullaan ja viisaudellaan.
Hän ei ikinä vaadi enempää, kuin mihin Hän antaa kyvyn.
Toinen on epäonnistumisen pelko. Koet elämän vaikeana.
Ei kukaan onnistukaan omin voimin.
Kaikki me epäonnistumme. Silloin pyydämme anteeksi, -
mutta emme ota sitä itsestäänselvyytenä.
Hän käskee meitä tunnustamaan syntimme -
eli olemaan yhtä mieltä Hänen kanssaan.
Jos tunnustamme syntimme, Hän on uskollinen ja vanhurskas.
Hän antaa synnit anteeksi ja puhdistaa vääryydestä.
Hän nostaa pystyyn ja vie taas eteenpäin.
Et jää makaamaan syntiisi, vaan pyydät Jumalalta anteeksi.
Jatkat matkaa. Ei ole olemassa synnitöntä uskovaa.
Olemme kaikki saastuneita.
Tie Jumalan tahdossa elämiseen on vaikea.
Kompuroimme, ellemme nojaa täysillä Herraamme, -
kuuntele Häntä ja luota Pyhään Henkeen.
Tämä on siis Jumalan Henki, joka asuu meidän sisällämme -
ja antaa meille voiman kaikkeen, mitä Jumala meiltä vaatii.
Se on Jumalan jumalallinen vakuutus.
Jos siis epäonnistumme, Jumala antaa meille anteeksi.
Saatamme siis pelätä Jumalan vaatimuksia tai epäonnistumista.
Sitten on myös arvostelun pelko.
Kuinka usein olet ollut tottelematon Jumalalle, -
koska olet pelännyt, mitä joku sanoisi elämästäsi?
On ihmeellistä, miten kristityt voivat alkaa pelätä arvostelua.
Jos elät jumalista elämää, saat varmasti osaksesi arvostelua.
Jos elät jumalista elämää ja yrität tehdä Hänen tahtonsa, -
saat takuulla siunauksen.
Jumala on puolellasi ja asuu sinun sisimmässäsi.
Hän auttaa sinua kaikin tavoin, tukee sinua ja varustaa sinut.
Hän antaa jumalisuuteen tarvittavan voiman, viisauden ja johdatuksen.
Koska me loistamme kirkkaammin, kun elämme jumalisesti.
Esitänpä yksinkertaisen kysymyksen: -
Kun arvioit elämääsi, ja vain sinä osaat sen sanoa, -
kukaan ei voi nyt lukea ajatuksiasi.
Voitko sanoa, että elät elämääsi Jumalan tahdon mukaan?
En kysynyt, teetkö ikinä syntiä, horjutko ikinä tai teetkö virheitä.
Toisin sanoen, parhaimman arviosi mukaan, -
vaellatko Jumalan tahdossa? En tarkoita menneitä.
Älä mieti tulevia, vaan kun arvioit elämääsi parhaasi mukaan -
vaellatko Hänen tahdossaan?
Tulee aikoja, jolloin on helpompi olla kuuliainen.
Tulee aikoja, jolloin on hyvin vaikeaa olla kuuliainen, -
koska olosuhteet ovat tietynlaiset, eikä se johdu mitenkään sinusta.
Turvallisin paikka on Jumalan tahdon keskiössä.
Vain sinä voit laittaa itsesi siihen.
Miten siihen pääsee? Pyydä Jumalalta anteeksi syntejäsi.
Kerro Hänelle parhaan ymmärryksesi mukaan -
että haluat Hänen hallitsevan ja ohjaavan elämääsi, -
että Hänen avullaan, Pyhän Hengen voimassa, -
seuraat Häntä parhaasi mukaan. Et voi luvata, ettet tekisi syntiä.
Et voi luvata täydellisyyttä, tai että aina onnistuisit.
Mutta voit sanoa: "Herra, tässä on elämäni. Tätä haluan."
"Aion luottaa Pyhään Henkeen, jonka olet minuun asettanut."
"Olet luvannut minulle voiman olla Sinulle kuuliainen."
Yhdytkö tähän rukoukseen?
Isä, kiitos, kiitos, armostasi.
Kiitos, että ymmärrät, keitä olemme, missä olemme ja miksi.
Kiitos, että olet aina halukas astumaan elämäämme.
Anna syntimme anteeksi ja puhdista meidät.
Nosta meidät taas pystyyn ja auta kulkemaan tahdossasi.
Pyydän, että puhuttelet meitä jokaista tänä aamuna.
Rukoilen sen ihmisen puolesta, joka ei edes tiennyt tahdostasi -
tai siitä, että välität hänestä henkilökohtaisesti.
Pyydän, että hän antaisi elämänsä Sinulle.
Kiitos, että rakastat meitä, Isä.
Kiitos siitä, ettet ikinä, ikinä luovuta suhteemme.
Kiitos, että sillä hetkellä, kun elämämme täällä päättyy, -
Sinä olet kanssamme, koska Sinä sanoit: -
"Minä en koskaan sinua jätä, enkä hylkää."
Sanomme siis halleluja, Jeesuksen nimessä. Aamen.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu